पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राजस्थान पर्यटन विकास निगम (आरटीडीसी) की सांस्कृतिक संदेश यात्रा देश के चार धार्मिक और सांस्कृतिक शहरों की ओर रवाना हो गई है। सोमवार को महाराष्ट्र और गोवा के लिए रवाना हुई अपनी सांस्कृतिक संदेश यात्रा को आरटीडीसी के चेयरमैन रणदीप धनकड़ ने झंडी दिखाई।
यह दल 8 दिन तक शिरडी, नासिक, गोवा और मुंबई में भ्रमण कर वहां के लोगों को राजस्थान की कला और संस्कृति से रूबरू कराएगा। आरटीडीसी 150 सदस्यों के इस दल के साथ लंगा और मांगणियार सहित राज्य के कई कलाकार भी हैं। ये इन चार शहरों के प्रमुख समूहों के साथ गोष्ठियां, सांस्कृतिक वार्ताएं और सांस्कृतिक आयोजनों के माध्यम से राज्य की संस्कृति से रूबरू कराएंगे। दल के सभी सदस्य राजस्थानी वेशभूषा में रहेंगे। पर्यटन विभाग की ओर से इस दल को कलाकार उपलब्ध कराए गए हैं। दल 19 जून को लौटेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn